117 
Corpus consimilibus ubique squamis subhexagono-rotundatis , latioribus 
ac laevibus contectum, omnibus per series longitudinales in corporis 
caudaeque parte cum supera , tum infera dispositis , gularibus paullo mi- 
noribus in abdominales aliquantum majores excurrentibus , tribus analibus 
maximis in triangulo dispositis , subpentagonis , subcaudalibus intermediis 
abdominales intermedias magnitudine nonnihil superantibus ; minimis om- 
nium superficiem pedum cum superiorem, tum inferiorem contegentibus, 
reliquarum cunctarum instar imbricatis ac laevissimis ; caput solum scu- 
tatum , scutis parietalibus duobus latioribus subtriangularibus , elongatum 
simplex interparietale subpentagonum includentibus , occipitali eidem post- 
posito nullo; frontale maximum, elongato-hexagonum, duo minora irregu- 
lariter angulata eidem postposita, et alia duo subsimilia cum tertio im- 
pari , ante illud sita , ad nasalia propius accedentia ; supraorbitalia utrinque 
quatuor irregularia minus conspicua. 
Nares a magno scuto exceptae margini supramaxillari proximae , oculi 
palpebris duabus completis, inferiore multo majore, contecti, auris externa 
operculo aliquo dentato, e tribus quatuorve squamis inque una serie 
conjunctis exstructo , claudenda ; collum laevissimum. 
Color capitis , dorsi , pedum et caudae superne olivaceus , maculis 
nonnullis lucidioribus , flavidis , absque ordine in dorso obviis ; inferne 
concolor, exalbidus, flavescens ; ex niveo alba fascia inde ab angulo oris 
per squamam trivalvem auricularem ad colli et abdominis latus utrumque 
ad femora ducta , anteque ea e croceo flava. 
Pedes omnes superne oiivacei , inferne albidi , pentadactyli , digitis a 
primo ad quartum longissimum aequali proportione sensim longioribus , 
quinto ab hoc remoto paullo longiore primo , omnibus compressis , in- 
ferne subserratis unguiculatis , unguibus validioribus, compressis, aduncis. 
